ก่อนอื่นต้องขอขอบคุณทางวงในและร้าน The Cobalt มาก ๆ ค่ะ ที่จัด Wongnai tasting ขึ้น เอ๋ยเลยมีโอกาสได้เข้าร่วมในฐานะผู้ติดตาม มาเข้าเรื่องกันเลยค่ะ

ร้าน The Cobalt เป็นร้านอาหารรูปแบบใหม่ ซึ่งเป็นร้านในเครือร้านอาหารสีฟ้า แต่จะมี Concept ที่ต่างกันตรงที่จะมีอาหารหลากหลาย เป็นแนวฟิวชั่น แนวสังสรรค์ และเหมาะสำหรับทุกเพศ ทุกวัย ซึ่งขอเกริ่นถึงประวัติของร้าน ซึ่งร้านนี้จริงแล้วก็คือร้านสีฟ้า ที่มีชื่อเสียงมากกว่า 80 ปี แต่เดิมแรกเริ่มทางร้านยังไม่มีชื่อ เป็นร้านขายไอศกรีมที่ผนังทาด้วยสีฟ้าทั่วร้าน เวลาคนพูดถึงก็จะพูดว่าไอศกรีมร้านสีฟ้าๆ จึงเป็นที่มาของชื่อร้านสีฟ้าค่ะ และต่อเนื่องมายังร้าน The Cobalt ที่จะมีอาหารนานาชาติ และเครื่องดื่มต่าง ๆ และในครั้งนี้เอ๋ยมีโอกาสได้ลิ้มชิมรส ตามเมนูนี้เลย...
----- อาหารคาว -----
- ซีซ่าสลัด : ผักสด กรอบ พร้อมด้วยไข่ยางมะตูมและคูตองโรยมาด้านบน รสชาติของน้ำสลัดโอเคเลยค่ะ แต่เสียดายไข่ไม่ค่อยเยิ้มเท่าไหร่ แต่โดยรวมแล้วชอบค่ะ
- สลัดแซลมอน : เมนูนี้เสริฟมาหน้าตาดีเลยค่ะ ผักสด กรอบ พร้อมปลาแซลมอนม้วนมาข้างจาน สวยงาม 
- ลาบปลาแซลมอนรมควันสไตล์โคบอลต์ : เมนูนี้เสริฟมาเป็นปลาแซลมอนสับแบบหยาบ และอัดมาเป็นบล็อค พร้อมกับผัก รสชาติอร่อยเลยค่ะ กลมกล่อมเข้าถึงเนื้อปลา 
- สันคอหมูย่าง น้ำจิ้มแจ่ว พร้อมข้าวเหนียวชุบไข่ปิ้ง(ข้าวจี่) น้ำจิ้มแซ่บมากค่ะ เนื้อหมูย่างมาพอดีไม่สุก และไม่แข็งเกินไป ส่วนข้าวจี่ไข่ไม่ค่อยถึงด้านในเท่าไหร่ค่ะ
- สลัดกุ้งย่าง : เมนูนี้เสริฟมาหน้าตาดีเช่นกันค่ะ เป็นโดมกุ้งย่างอยู่ด้านบนสลัด ส่วนผัก สด กรอบคลุกเคล้าให้เข้ากันแล้วทานอร่อยเลยค่ะ แต่กุ้งย่าง แอบแห้งไปนิดนึง 
- ชอคโกแลตเบอร์เกอร์เนื้อ : เมนูนี้ไม่ได้ชิมเลยค่ะ เนื่องจากไม่ทานเนื้อค่ะ 
- ชอคโกแลตเบอร์เกอร์ไก่กริล : คือดีงาม แป้งเบอร์เกอร์อร่อย แต่เนื้อไก่สุกไปนิดนึง ถ้าลดระดับความสุกลงมาอีกนิดนึง ลงตัวมากๆค่ะ เมนูนี้เสริฟมาพร้อมกับเฟรนฟรายด์ทอดร้อน ๆ จานใหญ่พอสมควร
- ไก่ย่างซอสบาร์บีคิวผสานกับเทอริยากิ : เมนูนี้หน้าตาชุ่มฉ่ำไปด้วยซอสราดและเสริฟพร้อมสลัดผักหลากหลาย รสชาติเข้มข้นและไก่นุ่มมาก โดยรวมแล้วอร่อยค่ะ
- ปลากระพงหมักเบียร พร้อมบาร์มันเทศ : เมนูนี้แปลกดี เสริฟมาเป็นประกระพงชุบแป้งทอดพร้อมบาร์มันเทศ เอ๋ยว่าปลาทอดมากรอบพอดี รสชาติได้ แต่แป้งหนาไปหน่อย แต่เมื่อทานพร้อมกับครีมซอสแล้วลงตัวดีค่ะ
- พิซซ่าแซลมอนรมควันและเห็ด : ฟินมากกับเมนูนี้ 2 หน้าใน 1 ถาดพร้อมกับแป้งกรอบ บาง แซลมอนรมควันห๊อม หอม
- เกี๊ยวกรอบ : เท่าที่เคยทานมาที่นี่ไม่เหมือนใคร ตรงที่เกี๊ยวกรอบนอก นุ่มใน เพราะมีส่วนผสมของไข่เยอะค่ะ ชอบมาก อร๊อย อร่อย
- แซลม่อนกริลซอสซ่า: ปลาสดมาก ย่างมาสึกพอดี ทานอร่อยเลยค่ะ ชอบค่ะ
- ลูกชิ้นกุ้งพริกเหลือง: เมนูนี้น้ำจิ้มค่อนข้างหวาน แต่ตัวของลูกชิ้นอร่อย เนื้อแน่น
- สลัดเห็ดหอม : เมนูนี้เสริฟมาแบบผัดสด พร้อมเห็ดหอมน่าทานค่ะ

----- อาหารหวาน -----
- ไอศกรีมทุเรียน: เสมือนว่าทานทุเรียนสดแช่แข็ง คือกลิ่นได้ รสชาติแรง ฟินสุด ๆ สำหรับคนรักทุเรียน 
- ราสเบอร์รี่บราวนี่ พร้อมไอศกรีมสตอเบอร์รี่โยเกิร์ต: เมนูนี้ถึงขั้นวางช้อนไม่ได้เลยจริง ๆ เพราะทานแล้วหยุดไม่อยู่ค่ะ ตัวของบราวนี่ทานเข้าไปนุ่มมาก และรสชาติไอศกรีมแบบเข้มข้น และสมูทในรสชาติผสมผสานระหว่างสตอเบอร์รี่และโยเกิร์ต
- ข้าวเหนียวมะม่วงพร้อมไอศกรีมมะม่วงโยเกิร์ต: เมนูนี้จุดเด่นคือไอศกรีมอีกเช่นกันค่ะ ได้รสชาติของมะม่วงผสมกับโยเกิร์ตแบบจัดเต็ม เมื่อทานควบคู่กับข้าวเหนียวมะม่วงค่อนข้างลงตัว มะม่วงเสริฟมาแบบหั่นเต๋าวางบนข้าวเหนียวที่มีความหวานพอดี 
 ---- เครื่องดื่ม ------
- เชอร์รี่ เทมเบิ้ล ม็อคเทล: แก้วนี้รสชาติเชอร์รี่ค่อนข้างแรงทีเดียว เหมาะกับคนชอบทานเชอร์รี่เลยค่ะ
- สตอเบอร์รี่โยเกิร์ตสมูทตี้: แก้วนี้หลงรักเลย อร่อย หวานอมเปรี้ยว แบบสมูท
- น้ำผักผลไม้รวมปั่น 6 ชนิด (มะนาว น้ำผึ้ง หอมใหญ่ แอปเปิ้ล ขึ้นฉ่าย และมะเขือเทศ) : แก้วนี้บอกเลยว่า ใครได้ยินชื่ออาจจะมีสีหน้าที่ไม่ค่อยโอเคเท่าไหร่ แต่ถ้าได้ลิ้มรสแล้วล่ะก็จะบอกว่า เด็ดมาก เพราะเมื่อดื่มเข้าไปจะไม่รู้สึกเหมือนทานน้ำผักผลไม้ปั่นแบบมีกลิ่นแรง ๆ แต่ที่นี่รสชาติดีทีเดียวค่ะ ดื่มง่าย ได้ประโยชน์ (ปล. ดื่มตอนเย็น ๆ รสชาติยอดเยี่ยมค่ะ แต่ถ้าหายเย็นแล้วรสชาติจะดื่มยากขึ้นนิดนึง)
- Fruli (strawberry beer) : เมนูนี้แอบชิมของเพื่อนค่ะ รสชาติเบา แต่ถ้าดื่มหลายแก้วอาจจะเดินไม่ตรงนะคะ ????
- lemonade sun rise : เมนูนี้เสริฟมาหน้าตาดีเลยค่ะ ชอบสีสันสวยงามดีค่ะ แต่เอ๋ยไม่ได้ชิมนะคะแก้วนี้
บรรยากาศร้าน: โล่ง โปร่ง สบาย ๆ เหมาะกับการมาทานกับครอบครัว หรือสังสรรค์กับเพื่อน ๆ และอื่น ๆ ตามสไตล์ค่ะ เพราะร้านนี้เหมาะสำหรับทุกเพศ ทุกวัย